Uns kvmt aber ein lieht̾ meie
Uns kvmt aber ein lieht̾ meie·
der machet manig h̾ze frůt·
er bꝛīget blv̊mē māger leýe·
wer geſach ie ſvͤſſer bluͤt·
vogelin doͤne ſint manigvalt·
wol gelǒbet ſtet d̾ walt·
deſ wirt vil trurig h̾ze balt·

Jch wil nah ir hulde ringē·
alle mine lebēden tage·
ſol mir niht an ir gelīgen·
ſeht ſo ſtirbe ich ſender klage·
ſi en troͤſte mich zeſtūt·
ir durlúhtig roter mvnt·
hat mich vf dē tot v̾wunt·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse